

**HRVATSKA REGULATORNA AGENCIJA ZA MREŽNE DJELATNOSTI**

Godišnji izvještaj o izvršenju financijskog plana HAKOM-a za 2024. godinu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zagreb, ožujak 2025.

Sadržaj

[1. Opći dio godišnjeg izvještaja o izvršenju financijskog plana 3](#_Toc193802940)

[**1.1.** **Sažetak Računa prihoda i rashoda i Računa financiranja** 3](#_Toc193802941)

[1.1.1. Sažetak računa prihoda i rashoda 3](#_Toc193802942)

[1.1.2. Sažetak računa financiranja 3](#_Toc193802943)

[**1.2.** **Račun prihoda i rashoda** 3](#_Toc193802944)

[1.2.1. Izvještaj o prihodima i rashodima prema ekonomskoj klasifikaciji 3](#_Toc193802945)

[1.2.2. Izvještaj o prihodima i rashodima prema izvorima financiranja 5](#_Toc193802946)

[1.2.3. Izvještaj o rashodima prema funkcijskoj klasifikaciji 5](#_Toc193802947)

[**1.3.** **Račun financiranja** 5](#_Toc193802948)

[1.3.1. Izvještaj računa financiranja prema ekonomskoj klasifikaciji 5](#_Toc193802949)

[1.3.2. Izvještaj računa financiranja prema izvorima financiranja 5](#_Toc193802950)

[2. Posebni dio 6](#_Toc193802951)

[3. Obrazloženje godišnjeg izvještaja o izvršenju financijskog plana 8](#_Toc193802952)

[**3.1.** **Obrazloženje općeg dijela izvještaja o izvršenju financijskog plana** 8](#_Toc193802953)

[**3.2.** **Obrazloženje posebnog dijela izvještaja o izvršenju financijskog plana** 12](#_Toc193802954)

[4. Posebni izvještaji 19](#_Toc193802955)

[**4.1.** **Izvještaj o zaduživanju na domaćem i stranom tržištu novca i kapitala** 19](#_Toc193802956)

[**4.2.** **Izvještaj o korištenju sredstava fondova Europske unije** 19](#_Toc193802957)

[**4.3.** **Izvještaj o danim zajmovima i potraživanjima po danim zajmovima** 19](#_Toc193802958)

[**4.4.** **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova** 19](#_Toc193802959)

[**4.5.** **Izvještaj o danim jamstvima i plaćanjima po protestiranim jamstvima** 22](#_Toc193802960)

# Opći dio godišnjeg izvještaja o izvršenju financijskog plana

## **Sažetak Računa prihoda i rashoda i Računa financiranja**

###  Sažetak računa prihoda i rashoda



###  Sažetak računa financiranja



## **Račun prihoda i rashoda**

###  Izvještaj o prihodima i rashodima prema ekonomskoj klasifikaciji





###  Izvještaj o prihodima i rashodima prema izvorima financiranja



###  Izvještaj o rashodima prema funkcijskoj klasifikaciji



## **Račun financiranja**

###  Izvještaj računa financiranja prema ekonomskoj klasifikaciji



### Izvještaj računa financiranja prema izvorima financiranja



# Posebni dio

Prikaz rashoda iskazanih po izvorima financiranja i ekonomskoj klasifikaciji, raspoređenih u programe koji se sastoje od aktivnosti i projekata





# Obrazloženje godišnjeg izvještaja o izvršenju financijskog plana

##

## **Obrazloženje općeg dijela izvještaja o izvršenju financijskog plana**

Ukupni prihodi u razdoblju od 01. 01. do 31. 12. 2024. iznose 15.920.763,49 EUR, što predstavlja ostvarenje plana od 98,95%. U odnosu na prethodnu godinu prihodi su povećani za 14,65%. Od toga prihodi poslovanja iznose 15.808.550,37 EUR, a prihodi od prodaje nefinancijske imovine iznose 112.213,12 EUR. Udio prihoda poslovanja u ukupnim prihodima iznosi 99,30%.

Ukupni rashodi u razdoblju od 01. 01. do 31. 12. 2024. iznose 13.791.728,85 EUR, što predstavlja ostvarenje plana od 80,79%. U odnosu na prethodnu godinu rashodi su viši za 0,22%.

U ukupno ostvarenim rashodima u 2024. udio rashoda poslovanja iznosi 91,45%, a udio rashoda za nabavu nefinancijske imovine iznosi 8,55%

Prihodi HAKOM-a ostvareni u 2024. sastoje se od:

* (63) pomoći iz inozemstva i od subjekata unutar općeg proračuna
* (64) prihodi od imovine
* (65) prihodi od upr. i admin. pristojbi i po posebnim propisima i naknada
* (68) kazne, upravne mjere i ostali prihodi
* (72) prihodi od prodaje proizvedene dugotrajne imovine.

Pomoći iz inozemstva i od subjekata unutar općeg proračuna **(63)**

U promatranom razdoblju, tekuće pomoći od institucija i tijela EU (6323) ostvarene su u iznosu od 59.253,48 EUR, što predstavlja povećanje u odnosu na ostvarenje u prethodnom izvještajnom razdoblju.

Povećanje prihoda tekućih pomoći od institucija i tijela EU je rezultat povećanja inozemnih službenih putovanja, u svrhu sudjelovanja na sastancima institucija i tijela EU.

U listopadu 2022. predsjednik Vijeća HAKOM-a g. Tonko Obuljen izabran je za predsjedavajućeg BEREC-a u 2024. što je u promatranom razdoblju iziskivalo značajan angažman stručnjaka HAKOM-a kroz sudjelovanje na većem broju sastanaka BEREC-a.

Isto tako, HAKOM je odlukom Vlade RH imenovan za Koordinatora za digitalne usluge u skladu s EU Aktom o digitalnim uslugama (DSA) čime se dodatno povećao broj inozemnih službenih putovanja za koja su ostvarene refundacije troškova.

Prihodi od imovine **(64)**

Prihodi od imovine su u 2024. evidentirani u iznosu od 3.071,65 EUR, što predstavlja smanjenje u odnosu na 2023. kad su iznosili 4.755,09 EUR.

Kamate na depozite po viđenju nisu materijalno značajne (299,48 EUR) zbog niskih kamatnih stopa poslovne banke.

Zatezne kamate su redovito obračunate i naplaćene od poslovnih subjekata koji nisu podmirili svoje obveze prema HAKOM-u do datuma dospijeća (2.772,17 EUR).

Prihodi od upravnih i administrativnih pristojbi, pristojbi po posebnim propisima i naknada **(65)**

Prihodi od upravnih i administrativnih pristojbi, pristojbi po posebnim propisima i naknada u promatranom razdoblju ostvareni su u iznosu od 15.737.769,61 EUR, što predstavlja udio od 99,55% u ukupno ostvarenim prihodima poslovanja.

Prihodi po posebnim propisima, koji se najvećim dijelom odnose na naknade za uporabu radiofrekvencijskog spektra, naknade za uporabu adresa i brojeva, naknade za obavljanje poslova HAKOM-a u području poštanskih i željezničkih usluga te drugih poslova u području elektroničkih komunikacija, su u promatranom razdoblju ostvareni u iznosu od 15.737.769,61 EUR, što je 14,16% više u odnosu na ostvarenje u prethodnom izvještajnom razdoblju.

Na povećanje prihoda je najvećim dijelom utjecala veća naplaćenost naknada za uporabu radiofrekvencijskog spektra za javnu elektroničku komunikacijsku mrežu čiji su računi, temeljem članka 28. Pravilnika o plaćanju naknada za obavljanje poslova HAKOM-a (NN br. 154/22 – u primjeni od 1. siječnja 2023.), izdani u drugoj polovici 2023. s dospijećem i ostvarenom naplatom u 2024.

Kazne, upravne mjere i ostali prihodi **(68)**

Ostali prihodi su u 2024. ostvareni u iznosu od 8.455,63 EUR te se najvećim dijelom odnose na povrat sredstava za financiranje studija od strane zaposlenika koji nisu izvršili obveze temeljem ugovora o školovanju, kao i na uplatu sredstava od strane francuskog regulatora za elektroničke komunikacije koji je HAKOM-u doznačio novčana sredstva u svrhu sudjelovanja HAKOM-ovih stručnjaka na edukaciji vezanoj za kontrolu radiofrekvencijskog spektra za vrijeme održavanja Olimpijskih igara u Parizu.

Prihodi od prodaje proizvedene dugotrajne imovine **(72)**

Prihodi od prodaje proizvedene dugotrajne imovine u iznosu od 112.213,12 EUR su ostvareni uslijed prodaje osam službenih vozila starijih od devet godina nakon što su kupljena nova vozila.

Prodaja službenih vozila je obavljena provedbom javnog natječaja putem prikupljanja zatvorenih pisanih ponuda, a kriterij za odabir ponude je bila najviša ponuđena kupoprodajna cijena za svako pojedino vozilo.

Rashodi HAKOM-a u 2024. ostvareni su u iznosu od 13.791.728,85 EUR, a sastoje se od:

* rashoda za zaposlene u iznosu od 8.367.476,91 EUR,
* materijalnih rashoda u iznosu od 4.239.855,65 EUR,
* financijskih rashoda u iznosu od 5.276,52 EUR,
* rashoda za nabavu neproizvedene dugotrajne imovine u iznosu od 21.400,00 EUR,
* rashoda za nabavu proizvedene dugotrajne imovine u iznosu od 832.740,37 EUR,
* rashoda za dodatna ulaganja na nefinancijskoj imovini u iznosu od 324.979,40 EUR.

Rashodi za zaposlene su u promatranom razdoblju ostvareni u iznosu od 8.367.476,91 EUR, što predstavlja povećanje od 14,74% u odnosu na ostvarenje u promatranom razdoblju prethodne godine. Povećanje rashoda za zaposlene posljedica je povećanja ukupnog iznosa troška dodatka za radni staž i usklađenja plaće s povećanim troškovima života te uređenja unutarnjeg ustrojstva, sistematizacije radnih mjesta i plaće zaposlenika. HAKOM je u 2024. počeo primjenjivati osnovicu za obračun plaće sukladno Zakonu o plaćama u državnoj službi i javnim službama (NN br. 155/23). Ostali rashodi za zaposlene ostvareni su u iznosu od 1.071.973,37 EUR, a u odnosu na promatrano razdoblje prethodne godine viši su za 13,46%.

Materijalni rashodi u 2024. ostvareni su u iznosu od 4.239.855,65 EUR, što predstavlja smanjenje za 10,28% u odnosu na promatrano razdoblje prethodne godine. Na smanjenje materijalnih rashoda je utjecalo:

* stručno usavršavanje zaposlenika u promatranom razdoblju se najvećim dijelom odnosi na tečajeve stranih jezika, sudjelovanje na konferencijama, razvoj rukovodećeg kadra i specifičnih kompetencija zaposlenika, edukaciju o informacijskoj sigurnosti te stručne seminare i savjetovanja. Realizacija je u 2024. smanjena u odnosu na promatrano razdoblje prethodne godine jer je u 2023. provedeno osposobljavanje zaposlenika Odjela kontrole RF spektra za rad na Rohde & Schwarz ARGUS sustavu
* troškovi uredskog materijala i ostalih materijalnih rashoda u promatranom razdoblju su realizirani u iznosu od 42.976,92 EUR, što predstavlja smanjenje za 35,44% u odnosu na promatrano razdoblje prethodne godine
* troškove energije koji su u promatranom razdoblju smanjeni za 11,79% u odnosu na promatrano razdoblje prethodne godine
* intelektualne usluge su realizirane u iznosu od 230.671,99 EUR te su znatno manje u odnosu na promatrano razdoblje prethodne godine (816.544,44 EUR) kada su iste obuhvaćale reviziju regulatornog računovodstvenog sustava Hrvatskog Telekoma d.d., reviziju regulatornog izvještaja davatelja univerzalne usluge, uslugu izračuna cjenovnog ograničenja za razdoblje 2023. – 2025., usluge savjetovanja za pripremu, provedbu i evaluaciju postupka elektroničke dražbe radi dodjele radiofrekvencijskog spektra za mreže pokretnih komunikacija pete generacije 5G, uslugu izrade troškovnog modela za ERT, uslugu provjere ispravnosti izračuna neto troška davatelja univerzalne usluge, usluge savjetovanja i pružanja regulatornih informacija, istraživanje zadovoljstva i potreba korisnika poštanskih usluga (poslovni korisnici), usluge savjetovanja pri ažuriranju Troškovnog modela radi određivanja novih veleprodajnih naknada i dr. U 2024. intelektualne usluge obuhvaćale su izradu troškovnog modela za ERT, usluge savjetovanja i pružanja regulatornih informacija, razvoj organizacijske kulture, geodetske usluge za KMP Ozljak, reviziju regulatornog izvještaja davatelja univerzalne usluge, provjeru ispravnosti izračuna neto troškova davatelja univerzalne usluge, izradu izvješća o kvaliteti usluga u javnim pokretnim mrežama i dr.

U promatranom razdoblju 2024. u odnosu na razdoblje prethodne godine značajnije su porasle: usluge telefona, pošte i prijevoza (25,09%), usluge tekućeg i investicijskog održavanja (11,97%), usluge promidžbe i informiranja za (29,09%), nabavljeni su promidžbeni materijali povodom obilježavanja Dana sigurnijeg interneta za djecu, edukativni materijali u svrhu podizanja svijesti javnosti o elektromagnetskim poljima, promotivni materijali namijenjeni za građanstvo na zajedničkim skupovima vezanima uz zaštitu korisnika u elektroničkim komunikacijama, materijali za Dan novih tehnologija 2024. i dr., premije osiguranja (osiguranje prijevoznih sredstava, imovine i zaposlenika), reprezentacija (Dan sigurnijeg interneta za djecu, 17. okrugli stol dionika za željezničke usluge, Dan novih tehnologija 2024., Dan HAKOM-a, Dan tržišta elektroničkih komunikacija, Dan tržišta poštanskih i željezničkih usluga, strateški sastanci i dr.).

Rashodi za nabavu nefinancijske imovine su ostvareni u iznosu od 1.179.119,77 EUR a odnose se na :

* rashodi za nabavu neproizvedene dugotrajne imovine ostvareni su u iznosu od 21.400,00 EUR, odnose se na licence za mjerni sustav Keysight NEMO Outdoor i ABBYY FineReader PDF Corporate
* rashodi za nabavu proizvedene dugotrajne imovine su ostvareni u iznosu od 832.740,37 EUR, odnose se na rashode za nabavu računala i računalne opreme (računala, monitori, diskovni sustavi, računalna mrežna oprema, računalni poslužitelji, sustavi za videokonferencije i dr.), komunikacijske opreme (fiksni telefoni, mobiteli, antena za mikrovalnu vezu), opreme za održavanje i zaštitu (klime, kamere i protupožarni aparati), dvije meteorološke postaje, na nabavu osam novih službenih vozila te su evidentirana ulaganja u računovodstveni program Business Central i u program Kalkulator privatnosti
* rashodi za dodatna ulaganja na nefinancijskoj imovini su ostvareni u iznosu od 324.979,40 EUR te se odnose na dodatna ulaganja za ostalu nefinancijsku imovinu (nadogradnja aplikacije za evidenciju radnog vremena, web portala HAKOM-a, sustava Cisco ISE Plus, sustava zaštite web aplikacije, sustava za sigurnosnu pohranu podataka, HRNet-a, SAT-a, Centrixa, e-Dozvola, e-Operatora, Navisiona, Business Centrala i dr.) i dodatna ulaganja na opremi (nadogradnja mikrovalne veze, videokonferencijske opreme, sustava neprekidnog napajanja, sustava oporavka od katastrofe, sustava vatrozida i diskovnog sustava).

Rashodi prema funkcijskoj klasifikaciji se odnose u ukupnom iznosu na 0486 Istraživanje i razvoj: Komunikacije

Stanje novčanih sredstava:

|  |  |
| --- | --- |
| 01.01.2024. | 31.12.2024. |
| 2.509.393,48 EUR | 4.722.442,50 EUR |

Preneseni višak iz prethodnih godina iznosi 2.701.820,57 EUR.

U 2024. godini ostvaren je višak prihoda u odnosu na rashode u iznosu od 2.129.034,64 EUR.

Ukupan prijenos sredstava u sljedeću godinu iznosi 4.830.855,21 EUR.

## **Obrazloženje posebnog dijela izvještaja o izvršenju financijskog plana**

Hrvatska regulatorna agencija za mrežne djelatnosti (HAKOM) osnovana je Zakonom o izmjenama i dopunama Zakona o elektroničkim komunikacijama, kojim su unutar istog regulatornog tijela spojeni dotadašnja Hrvatska agencija za poštu i elektroničke komunikacije i Agencija za regulaciju tržišta željezničkih usluga. Osnivač HAKOM-a je Republika Hrvatska, a osnivačka prava u skladu s odredbama ovoga Zakona ostvaruju Hrvatski sabor i Vlada Republike Hrvatske.

HAKOM je nacionalni regulator na tržištu elektroničkih komunikacija i tržištima poštanskih i željezničkih usluga u Republici Hrvatskoj te tijelo za zaštitu prava putnika u željezničkom prijevozu i za provedbu Uredbe (EU) 2021/782 Europskog parlamenta i Vijeća od 29. travnja 2021. o pravima i obvezama putnika u željezničkom prijevozu.

HAKOM je samostalna i neprofitna pravna osoba s javnim ovlastima u okviru djelokruga i nadležnosti propisanih Zakonom o elektroničkim komunikacijama, Zakonom o poštanskim uslugama te Zakonom o regulaciji tržišta željezničkih usluga i zaštiti prava putnika u željezničkom prometu. Za svoj rad HAKOM odgovara Hrvatskom saboru, kojemu, kao i Vladi Republike Hrvatske, podnosi godišnje izvješće o radu.

Pravni prednici HAKOM-a započeli su sa svojim radom 2002. u području elektroničkih komunikacija, 2004. u području poštanskih usluga, te 2009. u području željezničkih usluga.

Djelatnosti HAKOM-a obuhvaćaju sve regulatorne poslove, uključujući rješavanje sporova između operatora te između operatora i krajnjih korisnika, zaštitu krajnjih korisnika i putnika te poslove inspekcijskog nadzora, na tržištima elektroničkih komunikacija, poštanskih usluga, željezničkih usluga i u području prava putnika u željezničkog prijevozu.

U skladu s odredbama Zakona o elektroničkim komunikacijama, HAKOM-om upravlja Vijeće koje se sastoji od pet članova, koje na prijedlog Vlade Republike Hrvatske imenuje Hrvatski sabor. Stručne poslove obavlja Stručna služba na čijem čelu se nalazi ravnatelj. Vijeće HAKOM-a neposredno odlučuje o poslovima Agencije gdje je to propisano mjerodavnim zakonima. U ostalim poslovima odluke donosi ravnatelj, odnosno inspektori u poslovima inspekcijskog nadzora.

Osnovne zadaće HAKOM-a, pored regulatornih i inspekcijskih poslova na navedenim tržištima, uključuju i zaštitu korisnika komunikacijskih i poštanskih usluga, putnika u željezničkom prijevozu te gospodarenje ograničenim općim dobrima od interesa za Republiku Hrvatsku, kao što su nadzor i upravljanje radiofrekvencijskim spektrom te adresnim i brojevnim prostorom. HAKOM je također zadužen za provedbu Okvirnog nacionalnog programa za razvoj infrastrukture širokopojasnog pristupa u područjima u kojima ne postoji dostatan komercijalni interes za ulaganja (ONP).

Područje elektroničkih komunikacija, poštanskih usluga i željezničkog prometa je u djelokrugu rada Ministarstva mora, prometa i infrastrukture, kao središnjeg tijela državne uprave.

|  |  |  |  |  |  |
| --- | --- | --- | --- | --- | --- |
|  | Izvršenje 2023. (EUR)  | Plan 2024. (EUR)  | Izvršenje 2024. (EUR) | Indeks izvršenje 2024./plan 2024. | Indeks izvršenje 2024./2023. |
| 06565-Hrvatska regulatorna agencija za mrežne djelatnosti | 13.762.107 | 17.071.959 | 13.791.729 | 80,8 | 100,2 |
| 3107-RAZVOJ TRŽIŠTA POŠTANSKIH USLUGA I ELEKTRONIČKIH KOMUNIKACIJA | 13.762.107 | 17.071.959 | 13.791.729 | 80,8 | 100,2 |

3107 RAZVOJ TRŽIŠTA POŠTANSKIH USLUGA I ELEKTRONIČKIH KOMUNIKACIJA

|  |  |  |  |  |  |
| --- | --- | --- | --- | --- | --- |
|  | Izvršenje 2023. (EUR) | Plan 2024. (EUR) | Izvršenje 2024. (EUR) | Indeks izvršenje 2024./plan 2024. | Indeks izvršenje 2024./2023. |
| 3107-RAZVOJ TRŽIŠTA POŠTANSKIH USLUGA I ELEKTRONIČKIH KOMUNIKACIJA | 13.762.107 | 17.071.959 | 13.791.729 | 80,8 | 100,2 |

**Cilj 1. Visoka i ujednačena razvijenost širokopojasnog pristupa Internetu**

**Opis provedbe cilja programa**

Osigurati tržišno natjecanje jedan je od glavnih strateških ciljeva HAKOM-a jer pravični i transparentni uvjeti na tržištu potiču inovacije i bolje usluge za korisnike. To se, između ostaloga, osigurava analizama tržišta i odgovarajućim odlukama, koje se temelje na trenutačnom regulatornom okviru EU-a.

Analizama veleprodajnih tržišta širokopojasnog pristupa koje je HAKOM usvojio u srpnju 2023., HT-u su kao SMP operatoru određene regulatorne obveze kojima se omogućava pristup veleprodajnim uslugama na temelju kojih ostali operatori pružaju svoje usluge krajnjim korisnicima. Važno je da su cijene tih usluga troškovno usmjerene kako bi se omogućilo djelotvorno tržišno natjecanje. Na temelju ažuriranog troškovnog modela, HAKOM je u 2024. odredio nove veleprodajne cijene koje će se primjenjivati sljedeće tri godine kako bi se osigurala regulatorna predvidljivost. Također, HAKOM je odredio i nove jednokratne naknade za aktivaciju/deaktivaciju veleprodajnih usluga.

U prosincu 2024. donesena je odluka kojom je određena stopa povrata uloženog kapitala (WACC) za usluge u javnoj komunikacijskoj mreži u iznosu od 4,95 posto. Za usluge putem FTTH/FTTB/FTTDP pristupa stopa povrata uloženog kapitala uvećava se za dodatnu premiju u iznosu od 1,59 posto. Nove vrijednosti WACC-a će se upotrijebiti u svim budućim odlukama o cijenama reguliranih veleprodajnih usluga.

U svrhu provedbe obveze nediskriminacije, HAKOM je u suradnji s operatorima donio odluku o uvođenju modela istovjetnih ulaznih proizvoda (Equivalence of input – EoI). Svrha mjere EoI-a je da se maloprodaja HT-a koristi istim sustavima i procesima kao i operatori korisnici veleprodajne usluge kako bi se osigurao visok stupanj nediskriminacije.

HT i njegova maloprodajna jedinica Iskon obvezni su provoditi test istiskivanja marže za uslugu širokopojasnog pristupa internetu i usko povezanu IPTV uslugu. Test se provodi u skladu s Metodologijom provođenja testa istiskivanja marže, koju donosi HAKOM. HAKOM je u 2024. uskladio predmetnu metodologiju s okolnostima na tržištu i zaključcima iz analiza tržišta. Metodologija je donesena u siječnju 2025.

HAKOM očekuje da će gore opisane nove odluke dodatno pridonijeti daljnjim ulaganjima u VHCN mreže te migraciji korisnika s bakrene mreže na VHCN mreže.

Prema neslužbenim preliminarnim podacima o pokrivenosti na kraju lipnja 2024. godine (koji će biti izvješteni u sklopu DESI 2025 izvještaja), pokrivenost nepokretnim mrežama vrlo velikog kapaciteta (VHCN mreže) je narasla na 78,9% sa 67,8%, koliko je iznosila na kraju lipnja 2023. Porast pokrivenosti VHCN mrežama, izravna je posljedica nastavka rasta ulaganja u nove svjetlovodne pristupne mreže i nadogradnje postojećih HFC mreža na DOCSIS 3.1. standard u koje je uloženo 105 milijuna eura, 20% više nego u 2023. godini.

Na kraju 2024. godine, u Republici Hrvatskoj ostvareno je ukupno 1.147.086 priključaka širokopojasnog pristupa internetu putem mreže nepokretnih komunikacija, u odnosu na njih ukupno 1.113.945 na kraju 2023.

Broj VHCN priključaka je na kraju 2024. dosegnuo 515.558 priključaka u odnosu na njih 187.911 na kraju 2023. pa udio VHCN priključaka u ukupnom broju priključaka širokopojasnog pristupa internetu na kraju 2024. iznosi 44,95%.

Uz porast od 90.903 priključka na godišnjoj razini, ukupan broj priključaka koji se ostvaruju putem svjetlovodnih mreža na kraju 2024. dosegnuo je 351.621 priključka. Tako udio priključaka koji se ostvaruju putem svjetlovodnih mreža u ukupnom broju priključaka širokopojasnog pristupa internetu na kraju 2024. iznosi 30,65% u usporedbi s 23,40% na kraju 2023.

Kao posljedica porasta pokrivenosti VHCN mrežama u 2024. je nastavljen rast udjela broja priključaka širokopojasnog pristupa internetu putem mreže nepokretnih komunikacija s brzinama iznad 100 Mbit/s. Tako na kraju 2024. udio priključaka širokopojasnog pristupa internetu putem mreže nepokretnih komunikacija s brzinama iznad 100 Mbit/s iznosi 47,16%, što predstavlja značajno povećanje u odnosu na isto razdoblje prethodne godine kada je udio priključaka širokopojasnog pristupa s brzinama iznad 100 Mbit/s iznosio oko 41%.

**Cilj 2. Visoka kvaliteta i razvijeno tržište poštanskih usluga**

**Opis provedbe cilja programa**

Fokus regulatornih aktivnosti HAKOM-a je, kao i ranijih godina, i u 2024. bio na osiguranju održivosti i učinkovitom pružanju univerzalne usluge na cijelom području Republike Hrvatske uz propisanu kakvoću i pristupačnu cijenu. Stoga je najveći dio aktivnosti bio usmjeren na davatelja univerzalne usluge, HP-Hrvatsku poštu d.d. (dalje: HP) gdje se prvenstveno provodila kontrola poštivanja obveza vezana uz dostavu poštanskih pošiljaka te nadzor i regulaciju cijena univerzalne usluge. HAKOM je, temeljem Odluke o utvrđivanju najvišeg dopuštenog prosječnog ponderiranog povećanja cijena HP-a (dalje: Odluka) za košaricu usluga za razdoblje od 12. siječnja 2023. do 31. prosinca 2025., tijekom 2024. provodio kontrolu cijena univerzalne usluge iz košarice, kao i provjeru parametara koji utječu na izračun košarice. Odlukom je utvrđeno da je dopušteni rast prosječne ponderirane cijene košarice usluga 26,5% za cijelo trogodišnje razdoblje, uzimajući u obzir i inflaciju. Dodatno HAKOM je, na zahtjev HP-a, proveo i izvanrednu reviziju odstupanja ključnih parametara modela cjenovnog ograničenja što je rezultiralo donošenjem nove [Odluke o povećanju ponderirane cijene košarice usluga univerzalne usluge](https://www.hakom.hr/UserDocsImages/2024/odluke_rjesenja_presude/Odluka%20o%20cjenovnom%20ograni%C4%8Denju%20%20HP%20d.d.%2020241024.pdf?vel=828990) za dodatnih 22,02%, s primjenom do 31. prosinca 2025. godine. HAKOM je provodio i kontrolu primjene cijena univerzalne usluge u ugovorima koje HP sklapa s velikim korisnicima, s ciljem sprječavanja eventualne zlouporabe vladajućeg položaja HP-a, a koje bi mogle rezultirati narušavanjem tržišnog natjecanja i potiskivanjem konkurencije u području zamjenskih poštanskih usluga. U dijelu kontrole zakonitosti rada HP-a aktivnosti HAKOM-a bile su usmjerene i na računovodstveno razdvajanje, neto trošak obavljanja univerzalne usluge te pristup mreži.

Tijekom 2024. provedeno je više inspekcijskih nadzora koji su se najvećim dijelom odnosili na HP kao davatelju univerzalne usluge pri čemu je nadzor bio usmjeren na kakvoću obavljanja univerzalne usluge odnosno ispunjenje zakonskih obveza vezanih uz dostavu i rokove uručenja poštanskih pošiljaka te prava korisnika poštanskih usluga. Inspektori su, temeljem provedenih nadzora, donijeli nekoliko rješenja, zapisnicima su naređeni otkloni nedostataka utvrđenih inspekcijskim nadzorima te je podnesen optužni prijedlog radi pokretanja prekršajnog postupka. Dio regulatornih aktivnosti je bio usmjeren i na poticanje djelotvornog tržišnog natjecanja te zaštitu prava korisnika poštanskih usluga.

HAKOM je također provodio nadzor nad kakvoćom obavljanja univerzalne usluge provjerom zadovoljavanja propisanih mjerila kakvoće koja su definirana Zakonom o poštanskim uslugama (dalje: ZPU). Davatelj univerzalne usluge je obvezan obaviti mjerenje sukladno propisanim normama te Izvješće o obavljenom mjerenju dostaviti HAKOM-u. Nakon dostavljenog Izvješća o kakvoći obavljanja univerzalne usluge za 2023. HAKOM je proveo reviziju dobivenih rezultata mjerenja vezanih uz kakvoću prijenosa poštanskih pošiljaka, koja je pokazala kako je mjerenje provedeno sukladno propisanim normama i da rezultati mjerenja u unutarnjem prometu zadovoljavaju sva propisana mjerila. Dodatno, HAKOM je kontrolirao i dozvoljena odstupanja od obavljanja univerzalne usluge propisana Pravilnikom o obavljanju univerzalne usluge (dalje: Pravilnik) vezana uz izuzeća od petodnevne dostave na određenim područjima i gdje nisu utvrđene nesukladnosti s odredbama Pravilnika.

Aktivnosti HAKOM-a bile su usmjerene i na poštansku mrežu HP-a s posebnim naglaskom na kontrolu ispunjavanja njegovih obveza u pogledu gustoće mreže pristupnih točaka. Obveza davatelja univerzalne usluge je da uspostavi, održava i razvija poštansku mrežu radi osiguranja obavljanja univerzalne usluge na cijelom području RH na način propisan ZPU-om i Pravilnikom kojim je dodatno propisana i gustoća mreže pristupnih točaka[[1]](#footnote-1). Stoga je fokus bio na praćenju broja i lokacija poštanskih ureda te drugih pristupnih točaka, kao i proceduri zatvaranja, preseljenja i preustroja poštanskih ureda kao i radnim vremenima poštanskih ureda. U skladu sa strategijom repozicioniranja poštanskih ureda, HP je nastavio s preseljenjem pojedinih neprofitabilnih poštanskih ureda na frekventnije lokacije čime se osigurala veća dostupnost usluga korisnicima i spriječilo njihovo zatvaranje, a promjene su istovremeno omogućile poboljšanje uvjeta za korisnike i zaposlenike. HP je također, s ciljem daljnje racionalizacije poslovanja kao i potreba korisnika, prilagođavao i radna vremena poštanskih ureda tako da je za u više ureda došlo do promjena radnih vremena. Propisana mjerila ovim promjenama nisu bila narušena te je broj poštanskih ureda na kraju 2024. ostao nepromijenjen i iznosio je 1.016 ureda raspoređenih na cijelom području RH čime je gustoća bila i viša od zakonom propisanog minimuma.

Temeljem prikupljenih podataka od davatelja poštanskih usluga nastavljeno je praćenje i analiza stanja i razvoja tržišta poštanskih usluga u RH koje pokazuje nastavak prijašnjih trendova. Manji je broj ukupnih usluga uz pad broja pisama uz istovremeni rast broja paketa i usluga s dodanom vrijednosti kao rezultat povećanja obujma e-trgovine što je donijelo i veće prihode od obavljanja poštanskih usluga. Navedeno pokazuje sposobnost davatelja poštanskih usluga da svoje poslovanje prilagode navedenim kretanjima na tržištu pri čemu se pojavljuju nove i inovativnije usluge kao i novi modeli i načini obavljanja poštanskih usluga posebno u dijelu uručenja (paketomati, PUDO i sl.)

**Pokazatelji učinka**

|  |  |  |  |  |  |  |
| --- | --- | --- | --- | --- | --- | --- |
| Pokazatelj učinka | Definicija | Jedinica | Polazna vrijednost | Izvor podataka | Ciljana vrijednost (2024.) | Ostvarena vrijednost (2024.) |
|  Zastupljenost VHCN priključaka u ukupnom broju priključaka širokopojasnog pristupa internetu |  Analiza stanja na tržištu širokopojasnih priključaka velikih brzina. (udio VHCN priključaka u ukupnom broju priključaka širokopojasnog pristupa internetu) | % | 28,56 | Hrvatska regulatorna agencija za mrežne djelatnosti | 36 | 44,95 |
| Analiza stanja na tržištu poštanskih usluga te određivanje davatelja univerzalne usluge | Održavanje propisane kakvoće univerzalne usluge uz razvoj i uvođenje novih usluga kao dijela ostalih poštanskih usluga | % | 100 | Hrvatska regulatorna agencija za mrežne djelatnosti | 100 | 100 |

**A917001 ADMINISTRACIJA I UPRAVLJANJE (IZ EVIDENCIJSKIH PRIHODA)**

|  |  |  |  |  |  |
| --- | --- | --- | --- | --- | --- |
| Naziv aktivnosti | Izvršenje 2023. (eur) | Plan 2024. (eur) | Izvršenje 2024. (eur) | Indeks izvršenje 2024./plan 2024. | Indeks izvršenje 2024./2023. |
| A917001-ADMINISTRACIJA I UPRAVLJANJE (IZ EVIDENCIJSKIH PRIHODA) | 13.762.107 | 17.071.959 | 13.791.729 | 80,8 | 100,2 |

**Zakonske i druge pravne osnove**

* Zakon o elektroničkim komunikacijama,
* Zakon o poštanskim uslugama,
* Zakon o regulaciji tržišta željezničkih usluga i zaštiti prava putnika u željezničkom prometu,
* Pravilnik o plaćanju naknada za obavljanje poslova Hrvatske regulatorne agencije za mrežne djelatnosti,
* Statut Hrvatske regulatorne agencije za mrežne djelatnosti.

**Opis aktivnosti**

Sukladno odredbama Zakona o elektroničkim komunikacijama, sredstva za obavljanje poslova HAKOM-a za područje elektroničkih komunikacija osiguravaju se: iz naknade za upravljanje adresnim i brojevnim prostorom, iz naknade za upravljanje radiofrekvencijskim spektrom, iz naknade za obavljanje drugih poslova HAKOM-a, u postotku od ukupnoga godišnjeg bruto prihoda koji su u prethodnoj kalendarskoj godini ostvarili operatori u obavljanju djelatnosti elektroničkih komunikacijskih mreža i usluga na tržištu, osim nakladnika elektroničkih medija koji odašilju svoje radijske ili televizijske programe putem vlastite elektroničke komunikacijske mreže, koju upotrebljavaju isključivo u tu svrhu.

Sredstva za obavljanje poslova HAKOM-a, za područje poštanskih usluga i regulaciju tržišta željezničkih usluga osiguravaju se u skladu s posebnim zakonima kojima se uređuje područje poštanskih usluga i regulacija tržišta željezničkih usluga, i to: iz naknade za obavljanje poslova HAKOM-a u području poštanskih usluga, u postotku od ukupnoga godišnjeg bruto prihoda koji su u prethodnoj kalendarskoj godini ostvarili davatelji poštanskih usluga, iz naknade za obavljanje poslova HAKOM-a u području regulacije tržišta željezničkih usluga, u postotku od ukupnoga godišnjeg bruto prihoda koji su u prethodnoj kalendarskoj godini ostvarili upravitelji infrastrukture.

Prihodi HAKOM-a ostvareni u 2024. godini sastoje se od:

* (63) pomoći iz inozemstva i od subjekata unutar općeg proračuna
* (64) prihoda od imovine
* (65) prihoda od upr. i admin. pristojbi i po posebnim propisima i naknada
* (68) kazni, upravnih mjera i ostali prihoda
* (72) prihoda od prodaje proizvedene dugotrajne imovine.

Rashodi HAKOM-a u 2024. godini ostvareni su u iznosu od 13.791.728,85 EUR, a sastoje se od:

* rashoda za zaposlene u iznosu od 8.367.476,91 EUR,
* materijalnih rashoda u iznosu od 4.239.855,65 EUR,
* financijskih rashoda u iznosu od 5.276,52 EUR,
* rashoda za nabavu neproizvedene dugotrajne imovine u iznosu od 21.400,00 EUR,
* rashoda za nabavu proizvedene dugotrajne imovine u iznosu od 832.740,37 EUR,
* rashoda za dodatna ulaganja na nefinancijskoj imovini u iznosu od 324.979,40 EUR.

Rashodi za zaposlene su u promatranom razdoblju ostvareni u iznosu od 8.367.476,91 EUR, što predstavlja povećanje od 14,74% u odnosu na ostvarenje u promatranom razdoblju prethodne godine. Povećanje rashoda za zaposlene posljedica je povećanja ukupnog iznosa troška dodatka za radni staž, usklađenja plaće s inflacijom te uređenja unutarnjeg ustrojstva, sistematizacije radnih mjesta i plaće zaposlenika. HAKOM je u 2024. počeo primjenjivati osnovicu za obračun plaće sukladno Zakonu o plaćama u državnoj službi i javnim službama (NN br. 155/23).

Materijalni rashodi u 2024. ostvareni su u iznosu od 4.239.855,65 EUR, što predstavlja smanjenje za 10,28% u odnosu na 2023. Na smanjenje materijalnih rashoda je utjecalo smanjenje:

* stručnog usavršavanja zaposlenika
* troškova uredskog materijala
* troškova energije
* intelektualnih usluga.

Od materijalnih rashoda, tijekom 2024. značajnije su porasli troškovi, usluge telefona, pošte i prijevoza, usluge tekućeg i investicijskog održavanja, usluge promidžbe i informiranja, premije osiguranja te reprezentacija.

Rashodi za nabavu nefinancijske imovine su ostvareni u iznosu od 1.179.119,77 EUR a odnose se na :

* rashodi za nabavu neproizvedene dugotrajne imovine ostvareni su u iznosu od 21.400,00 EUR, odnose se na licence za mjerni sustav Keysight NEMO Outdoor i ABBYY FineReader PDF Corporate
* rashodi za nabavu proizvedene dugotrajne imovine su ostvareni u iznosu od 832.740,37 EUR, odnose se na rashode za nabavu računala i računalne opreme (računala, monitori, diskovni sustavi, računalna mrežna oprema, računalni poslužitelji, sustavi za videokonferencije i dr.), komunikacijske opreme (fiksni telefoni, mobiteli, antena za mikrovalnu vezu), opreme za održavanje i zaštitu (klime, kamere i protupožarni aparati), dvije meteorološke postaje, na nabavu osam novih službenih vozila te su evidentirana ulaganja u računovodstveni program Business Central i u program Kalkulator privatnosti
* rashodi za dodatna ulaganja na nefinancijskoj imovini su ostvareni u iznosu od 324.979,40 EUR te se odnose na dodatna ulaganja za ostalu nefinancijsku imovinu (nadogradnja aplikacije za evidenciju radnog vremena, web portala HAKOM-a, sustava Cisco ISE Plus, sustava zaštite web aplikacije, sustava za sigurnosnu pohranu podataka, HRNet-a, SAT-a, Centrixa, e-Dozvola, e-Operatora, Navisiona, Business Centrala i dr.) i dodatna ulaganja na opremi (nadogradnja mikrovalne veze, videokonferencijske opreme, sustava neprekidnog napajanja, sustava oporavka od katastrofe, sustava vatrozida i diskovnog sustava).

**Pokazatelji rezultata**

|  |  |  |  |  |  |  |
| --- | --- | --- | --- | --- | --- | --- |
| Pokazatelj rezultata | Definicija | Jedinica | Polazna vrijednost | Izvor podataka | Ciljana vrijednost (2024) | Ostvarena vrijednost (2024.) |
|  Korištenje veleprodajnih usluga na VHCN infrastrukturi | Udio VHCN korisnika realiziranih putem veleprodajnih usluga u ukupnom broju VHCN korisnika | % | 9,26 | Hrvatska regulatorna agencija za mrežne djelatnosti | 15 | 15,91 |
| Minimalni broj redovnih poštanskih ureda davatelja univerzalne usluge | Osiguranje održivosti i učinkovitosti obavljanja univerzalne usluge uz odgovarajuću kvalitetu i razvijeno tržište poštanskih usluga | broj | 700 | Hrvatska regulatorna agencija za mrežne djelatnosti | 700 | 700 |

# Posebni izvještaji

## **Izvještaj o zaduživanju na domaćem i stranom tržištu novca i kapitala**

U 2024. godini HAKOM nema zaduživanja na domaćem i stranom tržištu novca i kapitala.

## **Izvještaj o korištenju sredstava fondova Europske unije**

U 2024. godini HAKOM nije koristio sredstva fondova Europske unije.

## **Izvještaj o danim zajmovima i potraživanjima po danim zajmovima**

U 2024. godini HAKOM nema danih zajmova niti ima otvorenih potraživanja po osnovi zajmova.

## **Izvještaj o stanju potraživanja i dospjelih obveza te o stanju potencijalnih obveza po osnovi sudskih sporova**

|  |  |
| --- | --- |
| **OPIS** | **STANJE NA****31.12.2024.** |
| Nenaplaćenih potraživanja | 4.778.998,63 EUR |
| Dospjelih obveza |  0,00 EUR |
| Potencijalnih obveza po osnovi sudskih sporova |  132.409,90 EUR |

Izvještaj o stanju potencijalnih obveza po osnovi sudskih sporova

IZVANBILANČNA EVIDENCIJA

pregled parničnih i prekršajnih postupaka, radnih i upravnih sporova

|  |  |  |  |  |  |  |
| --- | --- | --- | --- | --- | --- | --- |
| **Red.****br.** | **Sudska oznaka predmeta** | **Vrsta tužbenog zahtjeva** | **Procjena financijskog** **učinka** | **Tuženik** | **Tužitelj/ica[[2]](#footnote-2)** | **Tijek postupka/****Procijenjeno vrijeme priljeva i odljeva sredstava** |
| 1.  | Klasa: 114-02/14-01/10Pr-9642/2014Gž R-2241/2016Revr-501/2018 | Radno (isplata) | 0,00 EUR | HAKOM | XY-1 | 19.03.2024. – Rješenjem Vrhovnog suda Republike Hrvatske revizija tužitelja odbačena kao nedopuštena.**NAPOMENA: predmet je završen. HAKOM nema obaveza po ovom predmetu.** |
| 2.  | Klasa: 114-02/17-01/03Pr-1201/2017 | Statusno (radi diskriminacije) | 6.242,67 EUR | HAKOM | XY-2 | 23.06.2017. – tužba – Općinski radni sud u Zagrebu,18.01.2024. – ročište za glavnu raspravu,17.01.2025. – ročište za objavu odluke,2026. – procijenjeno vrijeme priljeva i odljeva sredstava. |
| 3.  | Klasa: 114-02/16-01/01Pr-1141/2016Pr-3065/2019 | Statusno (radi diskriminacije) | 31.959,65 EUR | HAKOM | XY-3 | 13.05.2016. – tužba – Općinski radni sud u Zagrebu,17.03.2023. – zakazana rasprava,20.01.2025. – ročište za glavnu raspravu,2026. – procijenjeno vrijeme priljeva i odljeva sredstava. |
| 4. | Klasa: 114-02/17-01/04Pr-1551/2017 | Statusno (radi nedopuštenosti otkaza) | 57.145,13 EUR | HAKOM | XY-4 | 11.08.2017. – tužba – Općinski radni sud u Zagrebu,27.09.2018. – rješenje Općinskog radnog suda u Zagrebu – prekid postupka do pravomoćnosti postupka koji se vodi pod poslovnim brojem Pr-1201/2017,2026. – procijenjeno vrijeme priljeva i odljeva sredstava. |
| 5. | Klasa: 114-02/18-01/04Pr-4809/2018Gž R-1123/2019Pr-6942/2020Gž R-1810/2021Rev-332/2022 | Statusno (utvrđenje radnog odnosa) | Nije određena | HAKOM | XY-5 | 16.05.2019. – presuda Općinskog radnog suda u Zagrebu,27.05.2019. – izjavljena žalba tužitelja,19.05.2020. – rješenje Županijskog suda u Zagrebu – ukinuta 1.st. presuda i predmet vraćen na ponovno suđenje,30.11.2021. – Županijski sud u Zagrebu – presuda – odbijena žalba HAKOM-a,28.03.2022. – prijedlog HAKOM-a za dopuštenje revizije – Vrhovni sud Republike Hrvatske, 2025. – procijenjeno vrijeme priljeva i odljeva sredstava. |

|  |  |  |  |  |  |  |
| --- | --- | --- | --- | --- | --- | --- |
| **Red.****br.** | **Sudska oznaka predmeta** | **Vrsta tužbenog zahtjeva** | **Procjena financijskog učinka** | **Tuženik** | **Tužitelj/ica** | **Tijek postupka/****Procijenjeno vrijeme priljeva i odljeva sredstava** |
| 6. | Klasa: 114-02/19-01/05Pr-1813/2019Gž R-1364/2021Pr-1813/2022 – promijenjen upisnikGž R-544/2024 | Statusno (utvrđenje radnog odnosa) | Nije određena | HAKOM | XY-6 | 20.05.2019. – prvostupanjski postupak u tijeku – Općinski radni sud u Zagrebu,24.11.2021. – Županijski sud u Splitu – rješenje – odbijena žalba kao neosnovana – potvrđeno rješenje o prekidu postupka Općinskog radnog suda u Zagrebu od 20.08.2021.,08.03.2024. – presuda Općinskog radnog suda u Zagrebu u korist HAKOM-a,25.03.2024. – žalba tužitelja – Županijski sud u Zagrebu,2025. – procijenjeno vrijeme priljeva i odljeva sredstava. |
| 7.  | Klasa: 114-02/18-01/04Pr-1562/2022Gž R-928/2024 | Radno(otkaz) | Nije određena | HAKOM | XY-7 | 14.07.2022. – tužba – Općinski radni sud u Zagrebu,26.08.2024. – presuda Općinskog radnog suda u Zagrebu u korist tužitelja,11.09.2024. – žalba HAKOM-a – Županijski sud u Zagrebu,2026. – procijenjeno vrijeme priljeva i odljeva sredstava. |
| 8.  | Klasa: 740-01/22-01/39Pr-2027/2022 | Radno (isplata) | 37.062,45 EUR | HAKOM | XY-8 | 17.10.2022. – tužba – Općinski radni sud u Zagrebu,06.02.2025. – ročište za raspravu,2026. – procijenjeno vrijeme priljeva i odljeva sredstava. |
| 9. | Klasa: 114-02/18-01/04Ovr-931/2022Gž Ovr-1330/2022 | Ovrha radi vraćanja na rad odnosno u službu | Nije određena | HAKOM | XY-9 | 24.03.2022. – prijedlog za ovrhu – Općinski građanski sud u Zagrebu,09.09.2022. – Županijski sud u Zagrebu rješava o prijedlogu HAKOM-a za obustavu postupka,02.10.2023. – rješenje Županijskog suda u Zagrebu – odbijena žalba kao neosnovana - potvrđeno rješenje 1.st.2026. – procijenjeno vrijeme priljeva i odljeva sredstava. |
| 10. | Klasa: 114-02/22-01/01Pr-2290/2022Gž R-466/2024 | Radno(otkaz) | Nije određena | HAKOM | XY-10 | 10.10.2022. – tužba – Općinski radni sud u Zagrebu,27.06.2024.. – presuda Općinskog radnog suda u Zagrebu u korist HAKOM-a,12.07.2024. – žalba tužiteljice – Županijski sud u Splitu,2025. – procijenjeno vrijeme priljeva i odljeva sredstava. |
|  |  | **UKUPNO:** | **132.409,90 EUR** |  |  | **NAPOMENA:** uz ukupan iznos procjene financijskog učinka treba računati na kamate i parnične troškove. |

## **Izvještaj o danim jamstvima i plaćanjima po protestiranim jamstvima**

U 2024. godini HAKOM nema danih jamstava i plaćanja po protestiranim jamstvima.

1. Mreža poštanskih ureda mora biti ustrojena tako da jedan poštanski ured posluje u prosjeku na površini najviše do 80 km², odnosno za najviše 6000 stanovnika te da mora biti minimalno 700 redovitih poštanskih ureda [↑](#footnote-ref-1)
2. Podaci o tužitelju su anonimizirani u svrhu zaštite osobnih podataka fizičkih osoba, sukladno propisima koji uređuju zaštitu osobnih podataka. [↑](#footnote-ref-2)